**РЕПУБЛИКА СРПСКА ОПШТИНА ХАН ПИЈЕСАК**

**Одјељење за управљање развојем, привреду, финансије и друштвене дјелатности**

Број: 03-363-5/20

Датум: 28.10.2020. године

На основу члана 47. Закона о уређењу простора и грађењу (''Службени гласник Републике Српске'', број 40/13, 106/15, 3/16), и чланом 11. Одлуке о приступању изради Просторног плана општине Хан Пијесак („Службени гласник општине Хан Пијесак“ број 07/17) Одјељење за управљање развојем, привреду, финансије и друштвене дјелатности Општине Хан Пијесак објављује ДРУГИ ПУТ

О Г Л А С

о излагању нацрта Просторног плана општине Хан Пијесак за период 2020. – 2039. на јавни увид

 Обавјештава се јавност општине Хан Пијесак да је НАЦРТ ПРОСТОРНОГ ПЛАНА општине Хан Пијесак за период 2020. – 2039., изложен на ЈАВНИ УВИД:

* у просторијама Општинске управе општине Хан Пијесак (скупштинска сала), ул. Александра Карађорђевића бр. 4, Хан Пијесак,
* у просторијама носиоца израде, Институт за грађевинарство „ИГ“ д.о.о. Бања Лука, Краља Петра Карађорђевића 92-94, Бања Лука.

 Нацрт плана ће бити изложен на јавни увид од 14. октобра 2020. године, **у трајању од 30 дана**, сваког радног дана, у термину од 08 до 15 часова. Заинтересована лица могу у наведеном периоду добити појашњења предложених планских рјешења од стране носиоца припреме, Одјељење за управљање развојем, привреду, финансије и друштвене дјелатности Општине Хан Пијесак, те носиоца израде, Институт за грађевинарство „ИГ“ д.о.о. Бања Лука, Краља Петра Карађорђевића 92-94, Бања Лука.

ЈАВНА ПРЕЗЕНТАЦИЈА НАЦРТА ПРОСТОРНОГ ПЛАНА ОПШТИНЕ ХАН ПИЈЕСАК за период 2020.-2039., ЋЕ СЕ ОДРЖАТИ 06.11.2020. ГОДИНЕ СА ПОЧЕТКОМ У 13 ЧАСОВА У САЛИ ДОМА КУЛТУРЕ.

 Током јавног увида свако физичко и правно лице може упутити примједбе, приједлоге и мишљења о нацрту плана, уписом у свеску која се налази у просторијама у којима је нацрт плана изложен или достављањем у писаној форми носиоцу припреме, Одјељење за управљање развојем, привреду, финансије и друштвене дјелатности Општине Хан Пијесак, најкасније 16. Новембра 2020. године.

НАЧЕЛНИК ОДЈЕЉЕЊА

-по овлаштењу-

Зора Гашевић, дипл. ек.